**V Ý Z V A**

**na predkladanie ponúk**

podľa zákona č. 343/2015 Z. z. o verejnom obstarávaní
a o zmene a doplnení niektorých zákonov v znení neskorších predpisov (ďalej len „zákon“)

1. **Názov verejného obstarávateľa:** Úrad vlády Slovenskej republiky

 Námestie slobody 1

 813 70 Bratislava

 IČO: 00151513

 **Kontaktná osoba:** Ing. Jana Dacková

 **tel. č.** +421 2 20925 555

 **fax**

 **e-mail** eeagrants@vlada.gov.sk

 **adresa hlavnej stránky verejného obstarávateľa (URL):** [www.vlada.gov.sk](http://www.vlada.gov.sk/)

1. **Názov zákazky: „Hodnotenie projektov realizovaných Úradom vlády Slovenskej republiky“**
2. **Predpokladaná hodnota zákazky:**

3 674,-- eur bez DPH na obe časti zákazky, z toho

1 837,-- eur bez DPH na jednu časť zákazky

Verejný obstarávateľ si vyhradzuje právo prijať/neprijať ponuku, ktorej návrh na plnenie kritéria bude vyšší ako predpokladaná hodnota zákazky alebo jej časti.

1. **Opis predmetu zákazky**

Predmetom zákazky alebo jej časti je hodnotenie, t.j. nezávislé posúdenie kvality, príspevku k cieľom programov a súlad s legislatívou EÚ a národnou legislatívou nasledovných projektov, ktoré majú byť implementované Úradom vlády SR a zároveň predstavujú samostatné časti predmetu zákazky:

1. Hodnotenie žiadosti o preddefinovaný projekt *„Revitalizácia záhrad v Rusovciach (ROGER)“* v rámci programu *„Podnikanie v oblasti kultúry, kultúrne dedičstvo a kultúrna spolupráca“.*
2. Hodnotenie žiadosti o preddefinovaný projekt *„Zlepšenie integrity verejnej správy / IIPA“* v rámci programu *„Dobrá správa vecí verejných, zodpovedné inštitúcie, transparentnosť / Cezhraničná spolupráca“*.

**Uchádzač je oprávnený predložiť ponuku na hodnotenie jednej alebo oboch častí zákazky.**

V rámci časti zákazky Hodnotenie žiadosti o preddefinovaný projekt „Revitalizácia záhrad v Rusovciach (ROGER)“ v rámci programu „Podnikanie v oblasti kultúry, kultúrne dedičstvo a kultúrna spolupráca“ predloží úspešný uchádzač **pred uzavretím zmluvy** návrh nasledovného experta a súvisiacich dokumentov:

**Odborník v oblasti ochrany kultúrnych pamiatok:**

1. minimálne ukončené vysokoškolské vzdelanie II. stupňa, úspešný uchádzač preukáže kópiou diplomu o ukončení vysokoškolského štúdia;
2. prax v oblasti zachovania, obnovy alebo revitalizácie nehnuteľných pamiatok najmenej 5 rokov, úspešný uchádzač preukáže v profesijnom životopise. Skúsenosti v oblasti arboristiky, parkov, záhrad a iných prírodných súčastí kultúrneho dedičstva sú vítané;
3. znalosť anglického jazyka, minimálna úroveň B2, nakoľko podklady pre hodnotenie projektu budú predložené v anglickom jazyku a kapitola „Zhrnutie“ formulára podrobnej hodnotiacej správy sa bude vypracovávať aj v anglickom jazyku, úspešný uchádzač preukáže v profesijnom životopise;
4. minimálne 2 praktické skúsenosti s výkonom implementácie alebo hodnotenia projektov, programov financovaných zo štrukturálnych fondov, resp. inej zahraničnej pomoci alebo z iných zdrojov zameraných na zachovanie, obnovu alebo revitalizáciu nehnuteľných pamiatok za predchádzajúcich 5 rokov od vyhlásenia tohto verejného obstarávania; úspešný uchádzač preukáže v profesijnom životopise alebo v zozname praktických skúseností.

V rámci časti zákazky Hodnotenie žiadosti o preddefinovaný projekt „Zlepšenie integrity verejnej správy / IIPA“ v rámci programu „Dobrá správa vecí verejných, zodpovedné inštitúcie, transparentnosť / Cezhraničná spolupráca“ predloží úspešný uchádzač **pred uzavretím zmluvy** návrh nasledovného experta a súvisiacich dokumentov:

**Odborník v oblasti integrity verejnej správy:**

1. minimálne ukončené vysokoškolské vzdelanie II. stupňa, úspešný uchádzač preukáže kópiou diplomu o ukončení vysokoškolského štúdia;
2. prax v oblasti dobrej správy vecí verejných, zvyšovania integrity vo verejnej správe, vytvárania, presadzovania alebo monitorovania protikorupčných nástrojov alebo iných obdobných oblastiach najmenej 5 rokov, úspešný uchádzač preukáže v profesijnom životopise;
3. znalosť anglického jazyka, minimálna úroveň B2, nakoľko podklady pre hodnotenie projektu budú predložené v anglickom jazyku a kapitola „Zhrnutie“ formulára podrobnej hodnotiacej správy sa bude vypracovávať aj v anglickom jazyku, úspešný uchádzač preukáže v profesijnom životopise;
4. minimálne 2 praktické skúsenosti s výkonom implementácie alebo hodnotenia projektov, programov financovaných zo štrukturálnych fondov, resp. inej zahraničnej pomoci alebo z iných zdrojov za predchádzajúcich 5 rokov od vyhlásenia tohto verejného obstarávania; úspešný uchádzač preukáže v profesijnom životopise alebo v zozname praktických skúseností.

Verejný obstarávateľ si vyhradzuje právo experta vetovať, a to najmä v prípade, ak by bola ohrozená nestrannosť a/alebo nezávislosť výkonu hodnotenia či už vo vzťahu k verejnému obstarávateľovi alebo realizátorovi projektu, alebo ak by expert nespĺňal stanovené požiadavky, uzavrieť zmluvu s ďalším uchádzačom v poradí, ak úspešný uchádzač nebude schopný v primeranom čase, spravidla do 5 dní od zaslania výzvy na uzavretie zmluvy, zabezpečiť výkon hodnotenia expertmi, ktorí spĺňajú vyššie uvedené požiadavky.

Hodnotenie bude úspešný uchádzač realizovať prostredníctvom vypĺňania formuláru podrobnej hodnotiacej správy (ďalej aj ako „hodnotiaca správa“), ktorý tvorí prílohu tejto výzvy.

Ďalšie podrobnosti sú uvedené v návrhu zmluvy o dielo, ktorý tvorí prílohu tejto výzvy.

Verejný obstarávateľ si vyhradzuje právo zákazku alebo jej časť nerealizovať v prípade, ak nebude realizovaný niektorý z vyššie uvedených projektov.

1. **Druh zákazky**: služba
2. **Kód CPV:** 79419000-4 Hodnotiace konzultačné služby
3. **Výsledok verejného obstarávania**
4. **zmluva**
5. ~~písomná objednávka~~

V prípade, ak sa úspešným uchádzačom na obe časti predmetu zákazky stane jeden subjekt, môže byť uzavretá jedna zmluva. Návrh zmluvy uvedený v prílohe tejto výzvy sa upraví primerane.

1. **Požadovaná lehota, trvanie zmluvy**

Lehota na predloženie finálnej verzie hodnotiacej správy je 60 dní od doručenia podkladov potrebných k vypracovaniu hodnotiacej správy verejným obstarávateľom úspešnému uchádzačovi. Bližšie informácie sú uvedené v návrhu zmluvy, ktorý tvorí prílohu tejto výzvy.

1. **Hlavné podmienky financovania a platobné dojednania**

Prvá časť predmetu zákazky bude financovaná z programu „Podnikanie v oblasti kultúry, kultúrne dedičstvo a kultúrna spolupráca“ zo zdrojov  Finančného mechanizmu EHP a štátneho rozpočtu SR.

Druhá časť predmetu zákazky bude financovaná z programu „Dobrá správa vecí verejných, zodpovedné inštitúcie, transparentnosť / Cezhraničná spolupráca“ zo zdrojov  Finančného mechanizmu EHP a štátneho rozpočtu SR.

Verejný obstarávateľ neposkytuje preddavok, ani zálohovú platbu. Faktúra je splatná v zákonom stanovenej lehote, t.j. 30 dní od doručenia faktúry.

Bližšie podmienky sú uvedené v návrhu zmluvy, ktorý tvorí prílohu tejto výzvy.

1. **Podmienky účasti**

**10.1** **Informácie a formálne náležitosti nevyhnutné na splnenie podmienok účasti**

Pred uzavretím zmluvy **verejný obstarávateľ overí**, či úspešný uchádzač spĺňa nasledujúce podmienky:

1. **Úspešný** uchádzač musí byť oprávnený poskytovať službu, ktorá zodpovedá predmetu zákazky.
2. **Úspešný** uchádzač nesmie mať uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu.
3. Nesmie existovať dôvod na vylúčenie **úspešného** uchádzača podľa § 40 ods. 6 písm. f) zákona týkajúci sa §23 (konflikt záujmov).

**11. Kritériá na vyhodnotenie ponúk**

Verejný obstarávateľ určil jedno kritérium na vyhodnotenie ponúk:

***cena s DPH za časť zákazky***

Cena musí zahŕňať tiež odplatu za udelenie všetkých licencií a súhlasov udeľovaných úspešným uchádzačom vo vzťahu k predmetu plnenia verejnému obstarávateľovi, ak sa udeľujú.

Úspešným uchádzačom sa stane uchádzač, ktorý predloží najnižšiu cenu v danej časti zákazky. Ak uchádzač, ktorý predložil ponuku s najnižšou cenou nesplní podmienku alebo podmienky podľa tejto výzvy, je verejný obstarávateľ oprávnený uzavrieť zmluvu s ďalším uchádzačom v poradí. Uvedené sa primerane uplatní aj na ďalších uchádzačov v poradí.

**12. Lehota na predkladanie ponúk uplynie dňa: 17.5.2019**

**13. Miesto a spôsob predloženia ponúk**

Ponuky je potrebné zaslať na adresu eeagrants@vlada.gov.sk .

**14.** **Obsah ponuky**

**14.1** **Ponuka musí obsahovať:**

Uchádzač predloží podpísaný naskenovaný návrh na plnenie kritéria vrátane identifikačných údajov v elektronickej podobe. Odporúčaný vzor návrhu na plnenie kritérií tvorí prílohu tejto výzvy.

Ak uchádzač nepredloží všetky náležitosti podľa bodu 14.1 tejto výzvy, jeho ponuka nebude hodnotená.

**15. Jazyk, v ktorom možno predložiť ponuky**

Ponuky sa predkladajú v slovenskom jazyku.

**16. Ďalšie informácie**

Prípadné nejasnosti je možné konzultovať elektronicky prostredníctvom eeagrants@vlada.gov.sk .

**17. Minimálna lehota, počas ktorej sú ponuky uchádzačov viazané**

 Neuplatňuje sa.

**18. Dátum zaslania výzvy na predkladanie ponúk: 7.5.2019**

**19. Dokumenty, s ktorými je potrebné sa oboznámiť pred predložením ponuky:**

1. Programová dohoda s prílohami pre program „Podnikanie v oblasti kultúry, kultúrne dedičstvo a kultúrna spolupráca“, ktorá obsahuje stručný opis projektu v rámci prvej časti predmetu zákazky (ROGER),
2. Programová dohoda s prílohami pre program „Dobrá správa vecí verejných, zodpovedné inštitúcie, transparentnosť / Cezhraničná spolupráca“, ktorá obsahuje stručný opis projektu v rámci druhej časti predmetu zákazky (IIPA),
3. Nariadenie o implementácii Finančného mechanizmu Európskeho hospodárskeho priestoru (EHP) 2014 – 2021, vrátane príloh,
4. Memorandum o porozumení pri implementácii Finančného mechanizmu Európskeho hospodárskeho priestoru (EHP) 2014 – 2021,
5. Finančná príručka – Príručka, ako vykonávať finančné riadenie a predkladať správy v rámci Finančného mechanizmu EHP a Nórskeho finančného mechanizmu 2014 – 2021.

Tieto dokumenty sú k dispozícii na <https://www.eeagrants.sk/zakladne-informacie/zakladne-dokumenty/> .

**20. Dokumenty, ktoré budú zaslané úspešnému uchádzačovi:**

1. Opis, detailný rozpočet, harmonogram, komunikačný plán a analýza rizík preddefinovaného projektu v anglickom jazyku,
2. Zoznam osôb podieľajúcich sa na príprave žiadosti o preddefinovaný projekt, vrátane údajov kontaktnej osoby pre projekt.

**Prílohy k Výzve na predkladanie ponúk:**

1. Návrh na plnenie kritérií
2. Formulár podrobnej hodnotiacej správy
3. Návrh zmluvy o dielo